Enrique_Iglesias
Talambuhay
Noong 12 Hulyo 1995, inilabas ni Iglesias ang kanyang koleksiyon ng mga rock ballad kabilang ang "Si Tú Te Vas", "Experiencia Religiosa", at iba pa. Ito ay bumenta ng kalahating milyong kopya sa unang linggo at tatlong milyon sa sumunod na tatlong buwan. Ang CD ay isinalin sa mga wikang Italyano at Portuges. Ang limang single sa album na "Por Amarte", "No Llores Por Mí", at "Trapecista" ay naguna sa mga Billboard's Latin chart. Ito ay nagpanalo kay Iglesias ng isang Grammy Award para sa Best Latin Pop Performance. Noong 1997, inilabas ni Iglesias ang Vivir (To Live), na kinabibilangan ng cover version ng kanta ng Yazoo na "Only You",na isinalin sa Espanyol na "Solo en Tí". Ang tatlong single na "Enamorado Por Primera Vez", "Sólo en Ti" at "Miente" ay nanguna sa mga Latin singles chart gayundin sa ilang mga bansang nagsasalita ng Espanyol. Kasama ng kanyang ama at Luis Miguel, si Iglesia ay naging nominado para sa American Music Award sa kaunaunahang kategoryang igagawad na Paboritong Latin Artist. Siya ay natalo sa kanyang amang si Julio Iglesias ngunit kumanta siya ng "Lluvia Cae" sa event. Noong 1998, inilabas ni Iglesias ang kanyang ikatlong album na Cosas del Amor (Things of Love). Ang mga single na "Esperanza" at "Nunca Te Olvidaré" ay parehong naguna sa mga Latin singles chart. Siya ay nagwagi sa American Music Award sa kategoryang Paboritong Latin Artist laban kina Ricky Martin at Chayanne. Ang kantang "Nunca te Olvidaré" ay ginamit rin bilang kantang tema ng soap operang Espanyol ng parehong pangalan. Noong 1999, sinimulang tumawid ni Iglesias sa English language music market. Pagkatapos ng pagdalo ni Will Smith sa isa sa kanyang mga konsiyerto noong 1999, hiniling ni Smith na magambag si Iglesias ng soundtrack para sa pelikulang Wild Wild West. Ang kanyang ambag na "Bailamos" ay inilabas bilang single at naging number one hit sa Estados Unidos. Siya ay lumagda ng multialbum deal sa Interscope at naglabas ng kanyang unang buong CD sa English na Enrique. Ito ay naglalaman ng "Rhythm Divine", isang duet kay Whitney Houston na "Could I Have This Kiss Forever" at isang cover ng kanta ni Bruce Springsteen na "Sad Eyes". Noong 2001, inilabas ni Iglesias ang kanyang ikalawang English language album Escape. Ang single nitong "Hero" ay naging number one hit sa UK at maraming bansa. Noong 2002, naglabas siya ng ikaapat na wikang Espanyol na album na Quizás (Perhaps). Ang album ay nagdebut ng number 12 sa Billboard 200 albums chart. Ang Quizás ay naibenta ng isang milyong kada linggo na gumawa ritong ang pinakamabilis na bumentang album sa Espanyol sa limang taon. Ang tatlong single ay nanguna sa Latin Chart na nagbigay sa kanyan ng kabuuang 16 number one sa chart. Inilabas niya ang kanyang ikapitong album noong 2003 na 7, na ikalawang kapwa isinulat ni Iglesias. ang kanyang album Insomniac ay inilabas noong 12 Hunyo 2007. Noong 5 Hulyo 2010, inilabas ni Iglesias ang kanyang ikasiyam na studio album na Euphoria sa ilalim ng  Universal Republic. Ang album ang unang bilingual album ni Iglesia na may pitong orihinal na kantang English at anim na orihinal na Espanyol. Ang album ay nanalo ng Billboard Music Award para sa Top Latin Album, Billboard Latin Award para sa Latin Album of the Year and Latin Pop Album of the Year at nanominate sa Latin Grammy Award para sa Album of the Year. Ang unang English single na "I Like It" kasama ni Pitbull ay inilabas noong Mayo 3,2010 sa Estados Unidos at umabot na number 4 sa Billboard Hot 100. Noong 25 Agosto 2012, inilabas niya ang kanyang bagong single na I "Finally Found You" na kolaborasyon sa rapper na si Sammy Adams.